***Prijedlog:***

Temeljem članka 268. Zakona o obveznim odnosima („Narodne novine“, broj 35/05, 41/08,125/11 78/15, 29/18, 126/21, 114/22, 156/22, 155/23), članka 109. Zakona o vodama („Narodne novine“, broj: 66/19, 84/21 i 47/23) članka 45. – 51. Zakona o financiranju vodnog gospodarstva („Narodne novine“, broj 153/09, 90/11, 56/13, 154/14, 119/15, 127/17, 66/19 i 36/24), te odredaba Pravilnika o upravljanju i uređenju sustava za navodnjavanje („Narodne novine“, broj 83/10, 76/14 i 66/19), Ugovorne strane

**VARAŽDINSKA ŽUPANIJA,** OIB:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(u daljnjem tekstu: Investitor), s jedne strane

i

Ime i prezime, adresa, OIB: , (u daljnjem tekstu: Krajnji korisnik), s druge strane

sklopili su slijedeći:

**P R E D U G O V O R**

**Članak 1.**

Ovim Predugovorom ugovorne strane suglasno utvrđuju da je Investitor donio program gradnje sustava javnog navodnjavanja, kojim je predviđena izgradnja sustava javnog navodnjavanja \_\_\_\_\_\_\_\_\_\_\_\_\_\_\_\_\_\_\_\_\_\_\_ podsustav \_\_\_\_\_\_\_\_\_\_\_ u katastarskim općinama: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, a sve u skladu sa Strateškim planom Zajedničke poljoprivredne politike Republike Hrvatske 2023. – 2027. u sklopu intervencije: Potpora za sustave javnog navodnjavanja, Vrsta intervencije: INVEST (73-74) – Ulaganja, uključujući ulaganja u navodnjavanje.

Krajnji korisnik ovim Predugovorom potvrđuje svoj interes za izgradnju predmetnog sustava javnog navodnjavanja.

**Članak 2.**

Investitor će po donošenju Programa gradnje i odobrenju sredstava za izgradnju javnog navodnjavanja, izgraditi i predati sustav javnog navodnjavanja pravnoj osobi na upravljanje.

**Članak 3.**

Ukupna poljoprivredna površina obuhvaćena budućim sustavom javnog navodnjavanja \_\_\_\_\_\_\_\_\_\_\_\_\_\_\_ podsustav \_\_\_\_\_\_\_\_, površinom će obuhvaćati: \_\_\_\_\_\_\_\_ ha.

Poljoprivredna površina obuhvaćena budućim sustavom javnog navodnjavanja, nalazi se unutar katastarskih čestica koje su navedene u lokacijskoj dozvoli.

 Krajnji korisnik budućeg sustava javnog navodnjavanja obvezuje se koristiti sustav javnog navodnjavanja za ukupnu površinu od **\_\_\_\_\_\_\_\_\_\_** **ha,** a koja se sastoji od:

|  |  |  |  |
| --- | --- | --- | --- |
| **Red.br.** | **k.o.** | **k.č. br.** | **Površina m²** |
| 1. |  |  |  |
| 2. |  |  |  |
| 3…….. |  |  |  |

Krajnji korisnik izrijekom potvrđuje da su nekretnine iz prethodnog st. ovog čl. njegovo vlasništvu ili se nalaze u posjedu, zakupu, odnosno u drugom odgovarajućem pravnom režimu krajnjeg korisnika sustava javnog navodnjavanja.

**Članak 4.**

 **Krajnji korisnik** će participirati u troškovima izgradnje sustava javnog navodnjavanja, te **snošenju operativnih troškova rada i održavanja sustava javnog navodnjavanja (naknada za navodnjavanje**).

Naknada za navodnjavanje odredit će se sukladno odredbama članka 8. Pravilnika o upravljanju i uređenju sustava za navodnjavanje, a ista se sastoji od fiksnih i varijabilnih troškova.

Fiksni troškovi se obračunavaju po poljoprivrednoj površini (ha) obuhvaćenoj projektnom dokumentacijom – glavnim projektom, a Varijabilni – promjenjivi troškovi će se obračunavati sukladno količini (m³) utrošene vode za navodnjavanje, prema očitanom mjerilu.

1. Fiksni – nepromjenjivi dio naknade za navodnjavanje uključuje:
2. troškove upravljanja i rukovanja
3. troškove održavanja
4. zajedničke troškove
5. Varijabilni dio naknade za navodnjavanje uključuje:
6. troškove energije za rad sustava
7. troškove naknade za korištenje voda

**Primjera radi:**

**Procjenjena okvirna cijena fiksnog i varijabilnog troška na primjeru uzgoja povrtlarskih kultura bi se kretala između 60,00-100,00 €/ha**

**Članak 5.**

Krajnji korisnik budućeg sustava javnog navodnjavanja obvezuje se isti koristiti trajno isključivo u svrhu navodnjavanja poljoprivrednih kultura zasijanih ili posađenih na površinama katastarskih čestica navedenih u čl. 3. ovog Predugovora, počevši od dana početka funkcioniranja javnog sustava za navodnjavanje.

 Krajnji korisnik obvezuje se koristiti sustav javnog navodnjavanja i sve površine poljoprivrednog zemljišta u svome korištenju, u svemu s pažnjom dobrog gospodara te odredbama Zakona o poljoprivrednom zemljištu i drugih važećih zakona i podzakonskih propisa.

**Članak 6.**

Krajnji korisnik budućeg sustava javnog navodnjavanja obvezan je pravovremeno nabaviti opremu koja će biti kompatibilnih karakteristika sustavu javnog navodnjavanja, sukladno Glavnom projektu budućeg sustava javnog navodnjavanja.

**Članak 7.**

Krajnji korisnik budućeg sustava javnog navodnjavanja obvezuje se koristiti isti sukladno godišnjem programu navodnjavanja i programu održavanja koji odredi Investitor, odnosno predstavničko tijelo Investitora.

Godišnji program navodnjavanja i održavanja sustava javnog navodnjavanja biti će sačinjen sukladno potrebama krajnjih korisnika budućeg sustava javnog navodnjavanja.

U postupak donošenja Godišnjeg programa održavanja sustava javnog navodnjavanja Investitor je dužan uključiti i Krajnje korisnike.

**Članak 8.**

Krajnji korisnik budućeg sustava javnog navodnjavanja obvezuje se svakodobno na svim k.č.br. iz članka 3. ovog Predugovora omogućiti pristup i rad osoblju/djelatnicima pravne osobe koja će biti određena za upravljanje sustavom javnog navodnjavanja.

 Krajnji korisnik budućeg sustava javnog navodnjavanja obvezuje se bez odgode obavijestiti Investitora odnosno pravnu osobu koja će upravljati sustavom javnog navodnjavanja o svim promjenama kod Krajnjeg korisnika, primjerice promjeni adrese stanovanja, statusnim promjenama kod pravnih osoba, pravnim slijednicima u slučajevima prestanka obavljanja djelatnosti, promjenama u vlasništvu odnosno u ovlaštenju drugog stvarnog prava na zemljištu u obuhvatu sustava javnog navodnjavanja i sl.

**Članak 9.**

Krajnji korisnik sustava javnog navodnjavanja pribaviti će opremu iz članka 6. ovog Predugovora unutar okvirnog roka izgradnje sustava javnog navodnjavanja.

Investitor ili pravna osoba kojoj će biti povjereno upravljanje sustavom javnog navodnjavanja i Krajnji korisnik će zapisnički konstatirati da je Krajnji korisnik nabavio potrebnu opremu prije sklapanja Glavnog Ugovora.

Za slučaj da Krajnji korisnik ne pribavi opremu iz članka 6. ovog Predugovora, dužan je i nadalje plaćati fiksni dio naknade iz članka 4. ovog Predugovora sukladno zakonskim odredbama.

**Članak 10.**

Ugovorne strane obvezuju se sklopiti Glavni Ugovor najkasnije šezdeset (60) dana prije probnog puštanja u rad budućeg sustava javnog navodnjavanja.

 Krajnji korisnik i Investitor ovim Predugovorom utvrđuju trajni poslovni odnos, te ukoliko Krajnji korisnik u roku od 10 dana od dana primitka ponude Glavnog Ugovora, pisanim putem odmah ili u ostavljenom roku ne odbije ponuđeni Glavni Ugovor isti se smatra prihvaćenim.

Sva prava i obveze definirana Glavnim Ugovorom primjenjuje se na obje ugovorne strane.

 Investitor se obvezuje najkasnije u roku iz stavka 1. ovog članka, ponuditi Krajnjem korisniku sustava javnog navodnjavanja sklapanje Glavnog Ugovora.

**Članak 11.**

Sve izmjene i dopune ovog Predugovora bit će valjane i proizvodit će pravne učinke među ugovornim stranama ukoliko iste budu sklopljene u pisanom obliku.

**Članak 12.**

 Eventualne sporove koji nastanu u izvršenju ovog Predugovora, ugovorne strane će rješavati sporazumno, a u slučaju nemogućnosti postizanja sporazumnog rješenja određuje se nadležnost stvarno nadležnog suda prema sjedištu Investitora.

**Članak 13.**

U znak prihvata prava i obveza iz ovog Predugovora, ugovorne strane ga potpisuju.

**Članak 14.**

Ovaj Predugovor sklopljen je u dva (2) primjerka, po jedan za potrebe svake ugovorne strane.

 INVESTITOR: KRAJNJI KORISNIK:
 Varaždinska županija

 Župan \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

KLASA: 325-03/23-01/1

URBROJ: 2186-02/1-24-
U Varaždinu, dana \_\_\_\_\_\_\_\_\_ 2024.